นิกเกอิปิดลบ 51.70 จุด เหตุวิตกข้อมูลเงินเฟ้อสหรัฐ
นิกเกอิปิดลบ 51.70 จุด เหตุวิตกข้อมูลเงินเฟ้อสหรัฐ
15 มิ.ย. 2560

ดัชนีนิกเกอิตลาดหุ้นโตเกียวปิดร่วงลงแตะระดับต่ำสุดในรอบ 2 สัปดาห์ในวันนี้ โดยดัชนีนิกเกอิปิดลบ 51.70 จุด หรือ 0.26% แตะที่ 19,831.82 จุด ซึ่งเป็นระดับปิดต่ำสุดนับตั้งแต่วันที่ 31 พ.ค.
หลังจากสหรัฐเปิดเผยข้อมูลเงินเฟ้อที่อ่อนแอ ซึ่งส่งผลให้นักลงทุนไม่เชื่อมั่นในการฟื้นตัวของเศรษฐกิจสหรัฐ นอกจากนี้ นักลงทุนเริ่มวิตกกังวลเกี่ยวกับแนวโน้มการปรับขึ้นอัตราดอกเบี้ยของธนาคารกลางสหรัฐ (เฟด)